Diana Maffía

**Diana Helena Maffía**, nada en Buenos Aires o 19 de setembro de 1953, é unha filósofa arxentina. Fundadora da Rede Arxentina de Xénero, Ciencia e Tecnoloxía  e da Asociación Arxentina de Mulleres en Filosofía.  Foi  Defensora Adxunta do Pobo e  deputada. Desde 2012 dirixe o Observatorio de Xénero na Xustiza. 

## Traxectoria 
En 1971 comezou a carreira de Filosofía na Universidade de Buenos Aires. Despois entrou na Sociedade Arxentina de Análise Filosófica (SADAF). Na década de 1980 traballou como profesora de Filosofía na Universidade de Buenos Aires (UBA). No ano 2000 obtivo o doutoramento en Filosofía, pola mesma universidade. A súa tese titulouse *Xénero, subxectividade e coñecemento.*

Desempeñou diversos cargos públicos
* 2007-2011: Lexisladora na Lexislatura da Cidade Autónoma de Buenos Aires, pola partido Coalición Cívica/ARI. Presidiu a Comisión de Muller, Infancia, Adolescencia e Mocidade, e tamén formou parte das de Cultura; Saúde, e Seguimentos de Organismos de Control.
* 2012-2014 Membro do Consello Académico do Centro de Formación Xudicial, do Consello da Maxistratura da Cidade de Buenos Aires.
* 2012-actualidade  Directora do Observatorio de Xénero na Xustiza, do Consello da Maxistratura da Cidade de Buenos Aires.

Como lexisladora pola Coalición Cívica, Diana Maffía, presentou un proxecto de lei  para promover os dereitos humanos daquelas persoas en situación de prostitución, no ámbito da Subsecretaria de Dereitos Humanos do Goberno da Cidade. O Premio Raquel Liberman, outorgado pola lexislatura porteña como recoñecemento a quen loitan por frear a violencia de xénero, foi unha iniciativa súa. Como titular da Comisión de Muller, Infancia, Adolescencia e Mocidade, foi a creadora de numerosos proxectos para o coidado de nenas, nenos e adolescentes.

Maffía defende a despenalización do aborto,e foi coautora do proxecto de morte digna.

O 26 de maio de 2012 participou no encontro «WikiGénero (visibilizando las brechas de género en Wikipedia)», que levou a cabo no Centro Cultural Ricardo Rojas en Buenos Aires.
## Premios e recoñecementos 
* Premio Dignidad 2000, entregado pola Asemblea Permanente polos Dereitos Humanos.
* Premio Parlamentario 2008, 2009, 2010, 2011.
* Premios SP: Mellor Legisladora No Oficialista 2011.
* Medalla de recoñecemento da lexislatura porteña 2011.
* Premio Konex - Diploma ao Mérito 2016: Estudos de Xénero.
* Doutora Honoris Causa da Universidade de Córdoba 2019
miniatura|Maffía presentando o seu relatorio na conferencia sobre Wikigénero en Buenos Aires, 26/5/2012.
## Publicacións 
É autora de numerosos libros e artigos:

* *Búsquedas de sentido para una nueva política*, en colaboración con Elisa Carrió. Buenos Aires: Paidós, 2005.
* *La concepción del poder desde las mujeres.* Foro de líderes mujeres políticas de Latinoamérica: Buenos Aires, 4 e 5 de novembro de 2004.
* *Sexualidades migrantes género y transgénero*.
* *Aborto no punible: ¿Qué dice la ley argentina?*. En Checa, S. (Comp.). *Realidades y conyunturas del aborto. Entre el derecho y la necesidad*. Buenos Aires: Paidós.
* Contra las dicotomías: Feminismo y epistemología crítica. *Seminario de epistemología feminista*, Facultade de Filosofía e Letras, Universidade de Buenos Aires.
* Epistemología feminista: La subversión semiótica de las mujeres en la ciencia. *Revista feminismos*, 2014, vol. 2, no 3.

## Notas 
## Véxase tamén 
### Ligazóns externas 
* Sitio Oficial de Diana Maffía
* Facebook de Diana Maffía.
* Twitter de Diana Maffía.